b"\n_START_ARTICLE_\nArkia\n_START_SECTION_\nHist\xc3\xb2ria\n_START_PARAGRAPH_\nEn 1949 es funda la ciutat d'Elat, una ciutat israeliana que es troba en la zona sud del pa\xc3\xads, seguidament s'estableix Elat Airlines per mantenir una comunicaci\xc3\xb3 a\xc3\xa8ria directa amb la zona central d'Israel. _NEWLINE_L'aerol\xc3\xadnia va ser propietat de la Histadrut (federaci\xc3\xb3 laboral d'Israel), iniciant les seves operacions en 1950. Posteriorment va passar a denominar-se Aviron, i finalment Arkia Israel Airlines. En el seu primer any de servei, va transportar 13.485 passatgers en els seus dos vols setmanals, operats amb una aeronau Curtis Commando._NEWLINE_Durant la d\xc3\xa8cada de 1950 l'aerol\xc3\xadnia va continuar el seu creixement, renovant la seva flota a aeronaus de major grand\xc3\xa0ria (DC-3), i passant a operar dos vols diaris. Aix\xc3\xb2 els va permetre aconseguir un tr\xc3\xa0fic superior a 70.000 passatgers anuals. En la mesura en qu\xc3\xa8 la ciutat d'Elat va continuar creixent durant la d\xc3\xa8cada de 1960, tamb\xc3\xa9 ho va fer Arkia, introduint l'aeronau jet Herald en la seva flota, i expandint la seva pres\xc3\xa8ncia amb noves rutes a Jerusalem, Xarm el-Xeikh, i Santa Caterina (Egipte). _NEWLINE_Una filial, Kanaf Arkia Airline and Aviation Services va ser fundada quan Arkia Israel Airlines va adquirir el 50% de les accions de Kanaf Airlines and Aviation Services, i a finals de la d\xc3\xa8cada de 1960 va comen\xc3\xa7ar a operar vols regulars a trav\xc3\xa9s d'Israel, des de Rosh Pina en el nord fins a Ofira, en el sud de la pen\xc3\xadnsula del Sina\xc3\xad._NEWLINE_En el mar\xc3\xa7 de 1980, Kanaf Arkia Airline and Aviation Services va adquirir la totalitat de les accions d'Arkia Israel Airlines, fusionant les dues companyies. L'aerol\xc3\xadnia va continuar creixent r\xc3\xa0pidament durant la d\xc3\xa8cada de 1980, entrant en el mercat dels vols x\xc3\xa0rter internacionals i en el manteniment d'aeronaus. L'aerol\xc3\xadnia \xc3\xa9s propietat de Kanaf-Arkia Airlines (75%) i dels seus empleats (25%). _NEWLINE_Al febrer de 2007, el Ministeri de Turisme d'Israel va atorgar a Arkia Israel Airlines llicencies per volar a L\xc3\xa0rnaca (ruta que recentment havia deixat d'operar), a Xipre; i a Dubl\xc3\xadn, Irlanda.\n_START_SECTION_\nIncidents i accidents\n_START_PARAGRAPH_\nEl 28 de novembre de 2002, aproximadament 20 minuts abans que esclat\xc3\xa9s la bomba en el Paradise Hotel de Mombasa (Kenya), un Boeing 757 d'Arkia va ser atacat amb dos m\xc3\xadssils antiaeris que no van arribar a impactar per poc, despr\xc3\xa9s d'enlairar-se de l'Aeroport Internacional de Moi a Kenya. L'aeronau va poder aterrar sense problemes a Tel Aviv.\n_START_SECTION_\nDestinacions\n_START_PARAGRAPH_\nArkia t\xc3\xa9 6 destinacions a \xc3\x80sia i 6 a Europa; en total 12 destinacions a \xc3\x80sia i Europa."